Eelnõu 16.06.2022

Esitaja: vallavalitsus

Ettekandja: vallavanem Mikk Järv

****

**KANEPI VALLAVOLIKOGU**

**O T S U S**

Kanepi 16.06.2022 nr 1-3/…

**Loa andmine halduslepingu sõlmimiseks**

Sotsiaalkindlustusamet on teinud Kanepi vallale 16.04.2022 ettepaneku sõlmida haldusleping selleks, et välismaalasele rahvusvahelise kaitse andmise seaduse § 73 lg 3¹ ja lg 5 alusel hüvitada Ukraina peredele ühekordselt alalise elukoha leidmise/üürimise ning vajaduspõhiselt ka tõlketeenuse osutamise kulusid. Lepingut kohaldatakse rahvusvahelise kaitse saajatele, kellele kohalik omavalitsus on korraldanud ajutise majutuse või kes on pöördunud omavalitsuse poole abi saamiseks eluaseme leidmisel/üürilepingu sõlmimisel ning kes on asunud või asuvad püsivalt elama vastava omavalitsuse territooriumile.

Võttes aluseks kohaliku omavalitsuse korralduse seaduse § 22 lõike 1 punkti 37 ja § 50 lõike 1 punkti 2, halduskoostöö seaduse § 3 lõike 1 ning arvestades välismaalasele rahvusvahelise kaitse andmise seaduse § 73 lõiget 31 ja § 731, Kanepi Vallavolikogu

**o t s u s t a b:**

1. Lubada Kanepi Vallavalitsusel sõlmida Sotsiaalkindlustusametiga haldusleping rahvusvahelise kaitse saajate abistamiseks neile eluaseme leidmisel ja tõlketeenuse korraldamisel.

2. Halduslepingu sõlmimisel üle antava riikliku haldusülesande täitmisega seotud kõik kulud tuleb

katta riigieelarve vahenditest.

3. Volitada halduslepingule alla kirjutama Kanepi vallavanemat.

4. Otsus jõustub teatavakstegemisest.

Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Loa andmine halduslepingu sõlmimiseks**

Sotsiaalkindlustusamet (edaspidi SKA) saatis kohaliku omavalitsuse üksustele (edaspidi KOV) halduslepingu projekti ettepanekuga sõlmida haldusleping Sotsiaalkindlustusametiga selleks, et välismaalasele rahvusvahelise kaitse andmise seaduse (VRKS) § 73 lõike 3¹ ja lõike 5 alusel hüvitada Ukraina sõjapõgenikest peredele ühekordselt alalise elukoha leidmise/ üürimise ning vajaduspõhiselt ka tõlketeenuse osutamise kulusid.

KOVile haldusülesande üleandmine on reguleeritud välismaalasele rahvusvahelise kaitse andmise seadusega. Nimetatud seaduse § 73 lg 31 sätestab: „Sotsiaalkindlustusamet sõlmib kohaliku omavalitsuse üksusega või eraõigusliku juriidilise isikuga halduslepingu rahvusvahelise kaitse saaja vastuvõtmiseks ja talle käesoleva paragrahvi lõikes 4 loetletud teenuste osutamiseks.“. Seaduse § 73 lg 4 kohaselt kohaliku omavalitsuse üksus või eraõiguslik juriidiline isik korraldab rahvusvahelise kaitse saaja vastuvõtmise ning osutab vajaduse korral temale kaasabi:

 1) eluaseme leidmisel;

 2) sotsiaal- ja tervishoiuteenuste saamisel;

 3) tõlketeenuse ja eesti keele õppimise korraldamisel;

 4) tema õiguste ja kohustuste kohta teabe saamisel;

 5) muude küsimuste lahendamisel.

Sõlmitava lepingu sisuks on lepingueelnõu sõnastusest nähtuvalt rahvusvahelise kaitse saajatele kaasabi osutamine eluaseme leidmisel ning tõlketeenuse korraldamisel.

Eelnõu kohaselt Kanepi Vallavolikogu otsustab sõlmida SKA-ga halduslepingu ajutise kaitse saanud Ukraina sõjapõgenike Kanepi valda elama asumisel tekkivate järgmiste kulude katmise korraldamiseks:

1) eluruumi ühekordselt sõlmitava üürilepingu sõlmimisega seotud kulu;

2) tõlketeenuse kulu.

Samuti volikogu:

1) sedastab, et halduslepingu sõlmimisel üle antava riikliku haldusülesande täitmisega seotud kõik kulud tuleb katta riigieelarve vahenditest, ning

2) volitab halduslepingule alla kirjutama Kanepi vallavanemat.

SKA saadetud lepingu projekt on lisatud seletuskirjale informatiivse dokumendina. Volikogu otsustab oma otsusega halduslepingu sõlmimise, kuid ei kiida heaks halduslepingu teksti. Volikogu otsuse alusel peab Kanepi Vallavalitsus SKA-ga läbirääkimisi ning kokkuleppele jõudmisel sõlmib lepingu.

Eelnõu koostas

Katrin Slungin

vallasekretäri abi